Volkswagen Touareg

Volkswagen Touareg je stredne veľké SUV, ktoré od roku 2002 vyrába nemecká automobilka Volkswagen exkluzívne pre celý svet v bratislavskom závode Volkswagen Slovakia. Bolo to druhé SUV od Volkswagenu, po modeli Volkswagen 181 „Kurierwagen“. Volkswagen Touareg mal koncept, ktorý bol navrhnutý vo Volkswagene Slovakia a nazýva sa Háčik. Bol vyvinutý na základe Volkswagene Golf III.

Prvá generácia 

Prvá generácia sa vyrábala od roku 2002 do roku 2010.Touareg je štandardne s pohonom 4x4. Vozidlo má uzamykateľný diferenciál, ktorý sa ovláda pomocou tlačítok v interiéri. Auto je schopné zdolať aj jazdy v teréne. Štandardná svetlá výška Touarega je 160 mm, v off-road móde je to 244 mm a v Xtra móde až 300 mm.

Facelift 2006 
Prvý faceliftovaný Touareg bol poprvýkrát odhalený na Parížskom autosalóne v roku 2006. Na trh bol poprvýkrát uvedený v roku 2008 v Amerike. Novinkou bola upravená maska. Tá už obsahovala ochrannú mriežku. Nový Touareg obsahoval viac než 2300 upravených súčastí a môže sa pochváliť novými technickými funkciami:

 ABS Plus, ktoré funguje v spojení so systémom kontroly trakcie a skracuje brzdnú dráhu na nezpevnenom povrchu až o 25 %;
 Adaptívny tempomat, ktorý je schopný spomaliť, alebo dokonca zastaviť auto, v závislosti na dopravnej situácii;
 Systém varovania pri jazde iného vozidla v mŕtvom uhle. Systém využíva rádiolokátor umiestnený v zadnej časti auta. Ten zaznamenáva prítomnosť ďalšieho vozidla a vysiela signál vodičovi (blikajúce LED diódy na bočnom zrkadle). V prípade, keby by išlo vedľa Touarega iné vozidlo v mŕtvom uhle a vodič by chcel predbiehať, systém by vodiča varoval rýchlo blikajúcu diódu, pokým by sa dané vozidlo nedostalo do zorného uhlu vodiča Touaregu.

Touareg z roku 2007 mohol byť vybavený ďalšími zaujímavými vecami ako napríklad senzorom prevrátení, 620 wattovým zvukovým systémom od spoločnosti Dynaudio alebo novými komfortnými sedadlami. Všetky dieselové verzie majú  v už základe filter pevných častíc. V USA a Kanade bol v modelovom roku 2008 faceliftovaný Touareg predávaný pod názvom Touareg 2. V roku 2009 došlo k návratu k pôvodnému menu Touareg.

Druhá generácia 

Druhá generácia sa vyrábala od roku 2010 do 2017. Do nového Touaregu, ako do prvého automobilu boly nainštalované ne oslňujúce dialkové svetlomety. Na rozdiel od adaptívnych dialkových svetlometov, tento systém priebežne prispôsobuje dosah svetiel a taktiež tvar paprskov. Paprsky menia svoj smer priebežne tak, aby vozidlo idúce pred Touaregom nebolo priamo osvetlované. Vďaka vysokej intenzite svetla je osvetlený priestor okolo auta.

Funkcie 

 adaptívny tempomat s funkciou Stop&go
 Asistent pre jazdu v jazdnom pruhu
 Systém varovania vodiča pri jazde v mŕtvom úhle
 Systém varovania pred dopravnou nehodou
 4 kamery pre zvýšenie viditeľnej oblasti
 Adaptívne vzduchové odpruženie s plynulým riadením tlmičov (CDC)
 8-stupňová automatická prevodovka od firmy Aisin Seik

Tretia generácia 

Začala sa vyrábať v roku 2018 a je konkurentom pre Mercedes-Benz GLE, Audi Q7, Porsche Cayenne, BMW X6. Tretia generácia Touaregu využíva platformu MLB skupiny Volkswagen, ako aj Porsche Cayenne a Audi Q7 . Touareg tretej generácie kladie dôraz na palivovú úspornosť a údajne je výrazne ľahší ako prvé dve generácie. Spoločnosť VW ukončila predaj Touaregu v Spojených štátoch, Kanade a Mexiku po modelovom roku 2017 na základe predaja a dostupnosti väčšieho a lacnejšieho modelu Atlas (Teramont), ktorý je špeciálne navrhnutý pre Spojené štáty americké.

Dostupné sú tieto motory:

Benzín
3,0 L V6 TFSI
Nafta
3.0L V6 TDI
4.0L V8 TDI s dvojitým turbom

Galéria

Zdroje 
Tento článok je čiastočný alebo úplný preklad článku Volkswagen Touareg na českej a anglickej Wikipédii.

Automobily Volkswagen
SUV